IBU
14 SEP INDIAN WELLS
9 NOV RIBBONWOOD / SAN DIEGO
Mak?
Hei.
Okey, awak dah sampai?
Ya, saya di luar rumah. Maksud saya, rumah lama kita.
Okey, bagus.
Sebenarnya, ini agak menakutkan.
Awak takkan apa-apa, si dungu. Beranikan diri.
Rumah ini kelihatan sangat berbeza sekarang. Agak menakutkan.
Sebentar. Okey, saya akan masuk ke Ribbonwood.
Itu tempat ia sepatutnya berlaku.
Apa yang sepatutnya berlaku?
Glic itu.
Ya, saya tahu. Tapi apa yang berlaku sebenarnya?
Saya tak tahu. Itu apa yang perkongsian itu katakan.
Katanya, "Memandu ke gurun di sebelah Indian Wells
dan di satu kawasan di Ribbonwood, telefon anda mungkin glic dan kemudian..."
Saya tahu. Kemudian kita akan bersambung dengan seseorang di masa hadapan.
Atau di masa lampau. Harap-harap di masa lampau.
Ya. Atau ia mungkin karutan internet.
Tolonglah.
Banyak cerita daripada orang berbeza yang tak berkaitan?
Mesti ada kebenaran dalamnya.
Ya, saya harap ia tak benar.
Kenapa awak kata begitu?
Semua dalam perkongsian itu tentang perkara teruk, menakutkan berlaku
apabila orang membuat panggilan itu.
Walaupun kita berhubung, kita tak sepatutnya mengubah apa-apa.
Kita takkan ubah apa-apa, faham?
- Awak berjanji? - Ya, janji.
Okey, apa pun awak lakukan, jangan biar talian terputus.
Awak guna telefon lama mak, jadi talian mungkin terputus dan,
entahlah, entah bagaimana kita akan menghubunginya atau...
Awak seolah-olah yakin ia akan berlaku.
Ia akan berlaku.
Entahlah, saya dapat rasakannya.
Tak guna. Okey, saya nampak Ribbonwood di depan.
Okey.
Sedia?
Rasanya.
Jadi glic itu patut berlaku lebih kurang... sekarang.
Atau sekarang.
Helo?
- Masih saya. - Tak guna.
Saya tak dengar apa-apa yang berbeza.
Saya juga.
Jangan terkejut.
Ya.
Apa?
Apa yang saya lakukan?
Saya di tengah-tengah gurun, cuba untuk...
Saya...
Maaf saya suruh awak lakukannya, Justin. Ini mengarut. Saya...
Rasanya saya mahu mendengar suara mak sekali lagi.
Ucap selamat tinggal.
Dengar, awak 17 tahun, ia mungkin tak begitu bermakna bagi awak.
Tapi apabila berusia 21, entah kenapa, ia tiba-tiba menjadi begitu bermakna.
Apa? Awak fikir saya tak peduli?
Tidak. Maksud saya... ia lebih mudah bagi awak.
Awak lebih muda.
Apa?
Sudahlah. Saya tak ingat awak menangis semasa pengebumian.
Hei, Justin?
- Helo? - Hei, Justin?
Peliknya.
Helo? Awak dengar suara saya?
Maaf. Siapa ini?
Saya tak sangka. Mak, ini saya.
Saya rasa awak dah tersalah nombor.
Tak, ini saya.
Ini Skylar. Mak di rumah?
Sebentar. Awak mahu bercakap dengan siapa?
Dengan mak. Ini saya, Skylar, anak mak?
Dengar, saya ada anak bernama Skylar,
tapi dia akan berusia lapan tahun hujung minggu ini.
Awak tak kedengaran seperti budak lapan tahun.
Tak guna. Lapan tahun, okey.
- Apa? - Maaf. Sebentar.
Saya boleh terangkannya. Mak...
saya Skylar.
Saya 21 tahun sekarang.
Saya sebenarnya menelefon mak dari masa hadapan.
Ya, ia aneh, bukan?
Ada sesuatu yang biasa didengari dari suara awak.
Tapi dengar, saya tiada masa untuk bermain-main sekarang.
Saya perlu pergi membeli-belah. Awak salah seorang pelajar saya?
Okey.
Kalau saya akan berusia lapan tahun, sebentar. Jadi...
Aduhai! Jadi mak...
mak mahu pergi belikan saya papan luncur bercorak burung hantu ungu.
Saya akan suka papan luncur itu.
Pada hujung musim panas, saya boleh lakukan tendang dan pusing di atasnya.
Saya sebenarnya itu yang saya rancang.
Okey, sebentar. Saya tak pernah beritahu sesiapa.
Bagaimana awak tahu... Siapa awak tadi?
Skylar McKenzie Williams.
Saya tak kenal ayah saya, tapi mak pernah beritahu saya ada kening ayah.
Mak suka picit ibu jari kaki saya untuk kejutkan saya
dan saya sangat rindu itu.
Apa yang berlaku?
Mak, okey, dengar.
Saya ada perkara penting yang perlu beritahu mak.
- Tak guna. Mak? - Saya mendengar.
Okey, pada malam 12 Februari 2015,
saya akan telefon mak dari rumah Valerie sebab saya akan tidur di sana,
saya akan minta mak ambil saya
sebab saya bergaduh dengan Val malam itu.
Tapi tolong jangan datang ambil saya.
Sebab semasa mak ke sana,
mak akan alami kemalangan teruk
di jalan Cedar dan De Longpre.
Saya tahu saya tak sepatutnya beritahu mak hal ini.
Tapi saya terpaksa beritahu.
Mak dengar saya?
- Mak? - Tak, ini saya.
Boleh saya balik sekarang? Di sini sejuk dan gelap.
Saya benar-benar mahu balik.
Biar betul. Saya bercakap dengan mak, Justin.
Saya baru bercakap dengan dia.
Apa? Awak bercakap dengan mak? Tadi?
Ya. Saya bersumpah.
Ya Tuhan. Jantung saya berdegup sangat kencang.
Okey, sayang. Bertenang. Beritahu mak apa yang berlaku.
Saya benci dia, mak. Saya benci dia.
Mak faham.
Mak perlu ambil saya sekarang juga.
Boleh? Tolonglah?
Oh, sayang. Tolonglah. Mak baru balik dan sangat penat.
Mak fikir awak tidur di sana. Apa yang berlaku?
Saya bergaduh dengan Val.
Jadi saya tak mahu berada di sini lagi. Boleh mak datang ambil saya?
Mak?
Mak ada di talian? Mak!
Ya. Maafkan mak, sayang. Mak...
- Ini sangat pelik. - Mak.
Tolong datang ambil saya.
Tidak.
Kenapa tidak?
Sayang, dengar. Ini susah untuk diterangkan.
Tapi sebelum hari jadi kelapan awak, bertahun dahulu, mak dapat panggilan.
Seseorang beritahu mak tentang hal ini.
Beritahu yang hal ini akan berlaku.
- Apa? - Dengar. Okey.
Lupakannya. Ia tak penting.
Mak akan datang atau tidak?
Tak, sayang.
Valerie sayang awak. Dia kawan baik awak.
Lebih baik awak berbincang dengan dia, faham?
Jangan larikan diri.
Baiklah. Sekarang saya bencikan mak juga.
Awak 16 tahun. Awak akan lupakannya.
- Selamat tinggal. - Sayang awak.
Oh, sayang. Tolonglah. Mak baru balik dan sangat penat.
Mak. Tolong datang ambil saya.
...yang hal ini akan berlaku.
- Hei. - Skylar? Awak di mana?
Saya di lebuh raya lima. Saya akan sampai cepat.
Aduhai.
Saya masih tak percaya saya baru berbual dengan mak.
Saya fikir awak di rumah Valerie malam ini.
Apa? Rumah Valerie? Suara awak pelik.
Saya fikir awak tidur di sana.
Ya Tuhan. Sebentar, okey. Soalan pelik. Berapa umur saya?
Saya 12, jadi awak 16. Suara awak pun pelik.
Sebentar. Awak cakap saya di rumah Valerie?
Ya.
Mak kata awak telefon dua jam lepas dan kata awak dan Valerie bergaduh.
Mak? Mak okey? Dia ada di rumah?
Ya.
- Baguslah. - Ya.
Ini mengagumkan.
Dengar, si dungu, awak tak tahu,
tapi saya baru beri bantuan besar
kepada awak dan kakak awak.
- Maksud saya untuk awak dan saya. - Ya Tuhan!
Sesuatu berlaku kepada dia.
Apa maksud awak?
Saya tak tahu.
Dia dalam biliknya dan buat bunyi yang pelik dan menakutkan.
Bunyi menakutkan bagaimana?
Saya tak... Baliklah, Sky. Saya takut.
Ya. Saya mahu, tapi saya tak boleh pergi ke sana.
- Tolonglah. - Saya benar-benar... Tak boleh.
Awak selalu cakap begitu bila saya minta tolong.
Apa? Itu tak betul.
Okey, mak masih buat bunyi itu?
Sebentar. Saya dah tak dengar suara mak.
Saya dalam bilik kita.
Okey. Pergi ke pintu mak dan periksa mak.
- Saya mahu pastikan mak okey. - Okey.
Saya di koridor.
Okey, bagus.
Pintu bilik tidur mak tertutup.
Okey, ketuk saja. Tanya kalau mak tak apa-apa.
Ya, baiklah.
Mak? Mak tak apa-apa?
Pergilah!
- Tak guna! - Apa itu?
Dia kedengaran seperti sakit. Saya...
Buka pintu, Justin. Awak perlu pastikan mak tak apa-apa.
- Pasti? - Ya!
Mungkin dia perlukan bantuan.
Ya, okey.
Mak? Mak!
Mak cakap pergi!
Pergilah!
Apa?
Apa yang berlaku?
Justin, awak tak apa-apa? Awak di mana?
Saya kembali ke bilik kita.
Tolong balik sekarang.
Apa berlaku dengan mak?
- Apa yang berlaku? - Dia...
Lengannya seperti ada sesuatu...
ada sesuatu tak kena dengannya. Muka dia seolah-olah...
Apa? Apa yang berlaku?
Muka mak seperti mencair.
- Ya Tuhan. - Apa berlaku, Sky?
Alamak!
- Tidak. - Apa?
Saya tidak... Saya tak patut buat...
Baliklah, Sky. Tolonglah.
Saya benar-benar tak boleh balik.
- Justin! - Ya Tuhan. Mak datang.
- Mak datang ke bilik saya. - Justin!
Apa berlaku kepada dia?
Saya tak tahu. Saya tak pasti.
Saya tak tahu, tapi rasanya ini salah saya.
Salah awak? Apa saya patut buat?
- Justin! - Kuncikan pintu itu. Cepat.
Saya tidak ada kunci itu. Awak selalu sorokkannya dari saya.
Tak guna. Betul.
Jadi mana kunci itu? Cepatlah!
Dalam almari laci saya, di laci bawah,
- di sebelah kiri. - Tak guna.
- Carilah. Cepat! - Tak guna.
- Ia tidak ada dalam sini. - Di belakang.
Cari jauh di dalam.
Okey.
Okey. Saya dapatnya.
Okey. Kunci pintu itu sekarang.
Okey, sudah.
Awak kunci pintu itu?
Justin! Tolong saya!
- Pergilah! - Buka pintu!
Justin?
Justin, apa berlaku?
Dia buka pintu itu? Awak okey?
Justin?
Tidak. Sesuatu cederakan tangan saya. Sesuatu yang tajam.
Okey.
Jangan biar mak dekati awak lagi, faham?
- Saya fikir... - Okey.
Saya fikir apa yang cederakan mak akan cederakan awak juga
- kalau dia terlalu dekat, okey? - Okey, ya.
Saya sangat takut, Skylar.
Awak perlu keluar dari rumah, faham?
Kemudian pergi sejauh mungkin dari dia, secepat mungkin.
Saya tahu awak takut, tapi awak masih boleh dengar suara mak?
Tidak.
Okey.
Keluarkan kunci dan lihat melalui lubang kunci.
Saya tak nampak dia.
Okey, bagus.
Bila saya beritahu, awak buka pintu
dan lari ke bawah, keluar dari pintu depan, faham?
Tidak, tak mahu.
Saya tahu, tapi, Justin, awak kena lakukannya.
Saya tak rasa awak selamat dalam rumah.
Tapi saya tak mahu buka pintu.
Saya fikir awak perlu keluar dari sana sekarang.
Tak boleh. Saya mahu tunggu dalam bilik sehingga awak balik.
Justin. Dengar. Awak percayakan saya?
Saya tak percaya.
Apa? Kenapa? Kenapa awak tak percayakan saya?
Justin?
Awak selalu marah saya
dan selalu ejek saya depan kawan-kawan saya di sekolah.
Awak sangat tak pedulikan saya.
Sebab saya remaja yang dungu dan nakal.
Saya tidak tahu apa yang penting dalam kehidupan.
Kalaulah saya boleh beritahu awak yang saya akan berubah nanti,
tapi saya akan mengambil masa.
Sebenarnya, saya masih berusaha.
Saya tak fikir saya dah jadi kakak yang terbaik
melalui semua ini.
Tapi saya sangat sayang awak.
- Betulkah? - Tentulah.
Sekarang, Justin, awak perlu buat apa yang saya suruh.
- Baiklah. - Okey.
Buka pintu itu, tapi perlahan-lahan.
Ya. Okey.
Saya rasa dia di bawah.
Okey. Di mana?
Rasanya di dapur.
Awak perlu turun ke bawah.
Awak perlu lepasi dapur dengan sangat perlahan.
Okey.
Awak di talian? Awak di bawah?
Saya di bawah, ya.
Justin, jangan bercakap. Jangan jawab mak, okey? Dia tak nampak awak.
- Jangan bercakap. - Ada darah.
Darah di merata-rata tempat!
- Apa? - Ada darah.
Saya fikir...
lengannya di atas lantai.
Awak perlu terus berjalan, Justin. Awak hampir sampai.
Justin?
Dia nampak saya.
Lari, Justin!
Lari! Justin?
Justin? Awak di mana?
Okey. Saya di luar.
Okey, bagus. Dia ikut awak?
Saya tak rasa dia boleh ikut. Badannya, entahlah.
Ia mencair dan patah.
Awak di mana sekarang?
Saya sudah sejauh satu blok.
Saya hampir sampai ke perhentian bas.
- Itu bas? - Ya.
- Okey. Naik bas itu. Sekarang. - Ya.
Pergi jauh dari rumah.
- Naik saja. - Okey.
Tunggu!
Terima kasih.
- Okey. Sky? - Ya?
- Saya dalam bas. - Okey. Jadi awak selamat.
Awak selamat.
Apa berlaku kepada dia?
Apa berlaku kepada mak? Awak kata ia salah awak.
Saya tak pasti.
Tapi dengar, ada satu perkongsian di internet
dan ia kata jika seseorang mendapat maklumat dari masa depan
yang mengubah takdir mereka, dunia akan mengubahnya, tapi ia akan cederakan kita,
dan saya tak mahu percayakan bahagian terakhir.
Saya hanya cuba selamatkan mak, tapi saya tak berjaya.
- Skylar. Awak... - Justin?
Awak ubah takdir saya juga?
- Ya Tuhan. Tidak. - Sakit.
Lengan saya sakit. Ia merenggang dan sakit.
Tidak. Awak sepatutnya berada di rumah.
Semua ini tak patut berlaku kepada awak.
Awak patut di rumah, bukan dalam bas. Saya ubahnya, semua ini salah saya.
- Sky. - Justin!
Justin, maafkan saya.
Justin!
Apa yang saya lakukan?
Terjemahan sari kata oleh Nur Diyana Osman